OpenLLM-France/wikimedia huggingface dataset:
# Metropolitan Football Academy

El Metropolitan Football Academy és un club porto-riqueny de futbol de la ciutat de San Juan.

## Palmarès

* Puerto Rico Soccer League:
** 2016

## Referències

* ↑ Cae Metropolitan ante el debutante GPS Puerto Rico en Copa Don Bosco futbolboricua.co
* ↑ «Puerto Rico - List of Champions». RSSSF. [Consulta: 9 febrer 2019].
* ↑ Metropolitan se corona campeón de la tabla general y va directo a la final de la PRSL futbolboricua.co
* ↑ Metropolitan Football Academy es campeón de la Puerto Rico Soccer League futbolboricua.co
# Cosmocampus howensis

Cosmocampus howensis és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 9,5 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima subtropical.

## Distribució geogràfica

Es troba a l'Índic i al Pacífic per sota de 24°S, i des de Jervis Bay (Nova Gal·les del Sud, Austràlia) fins a l'Illa de Pasqua.

## Referències

* 1 2 3 FishBase (anglès)
* ↑ Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Francis, M.P., 1993. Checklist of the coastal fishes of Lord Howe, Norfolk, and Kermadec Islands, Southwest Pacific Ocean. Pac. Sci. 47(2):136-170.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Unió Nacional

«Unió Nacional» té aquests significats:
* Partit de la Unió Nacional Sahariana, partit polític saharaui format pels espanyols el 1973.
* Unió Nacional de Progrés, partit polític d'Andorra fundat l'any 2007.
* Unió Nacional del Camerun, partit polític del Camerun fundat pel president Ahidjo.
* Unió Nacional per la Independència, partit polític del Territori Francès dels Àfars.
* Unió Nacional Democràtica d'Armènia, partit polític armeni.
* Unió Nacional Bru, partit polític de l'Índia que representa a l'ètnia dels bru o reang.
* Unió Nacional Somali, partit polític de Somàlia que va existir durant el període democràtic de Somàlia (1956 - 1969).
* Unió Nacional Populista, partit polític polonès durant la Segona República de Polònia.
* Unió Nacional Atac, partit polític nacionalista de Bulgària.
* Unió Nacional Flamenca, partit flamenc nacionalista d'extrema dreta i feixista ...
* Unió Nacional Democràtica Somali, partit polític de Somàlia format pels clans Lelkaseh i Aurtoble del grup Darod.
* Unió Nacional Radical, partit polític grec fundat el 1955.
* Unió Nacional per la Independència (Nova Caledònia), coalició electoral de Nova Caledònia.
* Unió Nacional (Israel), partit polític nacionalista d'Israel.
* Unió Nacional Lituana, partit polític de Lituània.
* Unió Nacional de Grècia, partit nacionalista antisemita fundat el 1927.
* Partit de la Unió Nacional dels Estats Units, nom amb què es va presentar el Partit Republicà dels Estats Units a les eleccions presidencials de 1864.
* Unió Nacional Africana de Tanganyika
* Unió Nacional d'Ucraïna, és un moviment polític i una organització militar d'ideologia d'Ucraïna.
# Xenofont de Làmpsac

Xenofont de Làmpsac (en llatí Xenophon, en grec antic Ξενοφῶν), fou un escriptor grec que va néixer a Làmpsac.
Estava especialitzat en temes de geografia. L'esmenten Plini (Naturalis Historia IV, 13; VI, 31) i Gai Juli Solí (Solinus). Va ser, amb tota probabilitat, l'autor de l'obra titulada περίπλους ("Periplous", periple), que menciona Plini el Vell.

## Referències

* ↑ 3.Xenophon a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1303
# Jacques Santer

Jacques Santer (Wasserbillig, avui dins Mertert, Luxemburg, 18 de maig de 1937) és un polític, procurador i notari luxemburguès, Primer Ministre de Luxemburg entre 1984 i 1995, i president de la Comissió Europea entre 1995 i 1999.

## Biografia

Va néixer el 18 de maig de 1937 al poblet luxemgurguès de Wasserbilling. Estudià Dret i Economia a la Universitat de París. Entre 1984 i 1989 fou membre del Banc Mundial, i entre 1991 i 1994 governador del Fons Monetari Internacional.
L'any 1998 fou guardonat amb el Premi Príncep d'Astúries de Ciències Socials, al costat del també luxemburguès Pierre Werner.

## Activitat política

A partir de 1962 desenvolupà càrrecs ministerials al si del Partit Popular Social Cristià, entrant a formar part del Ministeri de Seguretat Social. Va esdevenir líder del partit l'any 1979, any en el qual va esdevenir Ministre de Finances fins al 1989, primer sota la presidència de Pierre Werner i a partir de 1984 sota la seva pròpia presidència, ja que el 1984 guanyà les eleccions a Primer Ministre de Luxemburg. Aquest càrrec el desenvolupà fins al 1995, any en què fou substituït per Jean-Claude Juncker.
El 1974 fou escollit diputat pel Parlament Europeu, esdevenint-ne vicepresident entre 1975 i 1977. Des d'aquell moment ja sentí una clara vocació europea, veient que aquest era el futur verdader d'Europa.
El 1995 finalitzà la seva tasca com a primer ministre i fou nomenat President de la Comissió Europea, proposat pel canceller alemany Helmut Kohl, càrrec que desenvolupà fins al 1999. Aquell any la Comissió presidida per Jacques Santer hagué de dimitir com a conseqüència de presumptes trames de corrupció que van afectar els seus comissaris, sent substituït per una comissió presidida interinament per Manuel Marín.
Entre 1999 i 2004 Santer fou novament membre del Parlament Europeu.

## Enllaços externs

* (castellà) Informació de Jacques Santer al Parlament Europeu
* (anglès) Informació de Jacques Santer a la Comissió Europea
* (castellà) Fundació Príncep d'Astúries, Príncep d'Astúries de Ciències Socials 1998 Arxivat 2010-03-23 a Wayback Machine.
* (castellà) Informació de Jacques Santer a elpais.com

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 686. ISBN 84-930048-0-4.
# Michael Wenden

Michael Wenden AM, MBE, conegut com a Mike Wenden, (Sydney, Austràlia 1949) és un nedador australià, ja retirat, guanyador de quatre medalles olímpiques.

## Biografia

Va néixer el 17 de novembre de 1949 a la ciutat de Sydney, població situada a l'estat de Nova Gal·les del Sud. És el sogre del també nedador Andrew Baildon.
Al llarg de la seva vida ha estat nomenat membre de l'Orde d'Austràlia i membre de l'Orde de l'Imperi Britànic.

## Carrera esportiva

Va participar, als 18 anys, als Jocs Olímpics d'Estiu de 1968 realitzats a Ciutat de Mèxic (Mèxic), on va aconseguir guanyar la medalla d'or en la prova masclulina dels 100 metres llisos, establint un nou rècord mundial amb un temps de 52.2 segons, i en els 200 metres lliures, establint un nou rècord olímpic amb un temps d'1:55.2 segons. Així mateix aconseguí guanyar la medalla de plata en els relleus 4x200 metres lliures i la medalla de bronze en els relleus 4x100 metres lliures. També va participar en els relleus 4x100 metres estils, si bé l'equip australià únicament aconseguí guanyar un diploma olímpic en finalitzar en quarta posició.
Participà en els Jocs Olímpics d'Estiu de 1972 realitzats a Múnic (Alemanya Occidental), si bé fou quart en els 200 metres lliures i cinquè en els 100 metres lliures i en els relleus 4x200 metres lliures, aconseguint sengles diplomes olímpics.
Al llarg de la seva carrera aconseguí guanyar dues medalles en el Campionat del Món de natació, una d'elles de plata, i tretze medalles en els Jocs de la Commonwealth, nou d'elles d'or.
En els Jocs Olímpics d'Estiu de 2000 realitzats a Sydney (Austràlia) fou un dels encarregats de dur la bandera olímpica en la seva entrada a l'estadi Olímpic de Sydney durant la cerimònia inaugural dels Jocs.
# Copa de la SASF / FPL

La Copa de la SASF / FPL (SASF Cup i SASF Cup) fou una competició futbolística per eliminatòries de Sud-àfrica organitzada per la South African Soccer League inicialment i per la Federation Professional League després. Va rebre diverses denominacions durant la seva existència.

## Historial

Font:
| Any | Campió |
| SASL Cup ||
| 1961 | Cape Ramblers |
| 1962 | Avalon Athletic |
| 1963 | Avalon Athletic |
| Mainstay Cup ||
| 1969 | Aces United |
| 1970 | Verulam Suburbs |
| 1971 | Maritzburg City |
| 1972 | Glenville |
| 1973 | Verulam Suburbs |
| Cola Cola Shield ||
| 1974 | Berea |
| 1975 | Cape Town Spurs FC |
| 1976 | Berea FC |
| 1977 | Manning Rangers |
| 1978 | Durban City |
| Seven Seas Cup ||
| 1979 | Glenville |
| 1980 | Cape Town Spurs FC |
| 1981 | Vereeniging Old Boys |
| 1982 | Bosmont Chelsea |
| 1983 | Maritzburg United |
| 1984 | Tongaat Crusaders United |
| 1985 | Lightbody's Santos |
| Golden City Homes Cup ||
| 1986 | Real Taj |
| 1987 | Jakes Autolot United |
| 1988 | Lightbody's Santos |
| 1989 | Battswood FC |
| 1990 | Lightbody's Santos |

## Referències

* ↑ «South Africa Cup Winners». RSSSF.
# Neoeromene

Neoeromene és un gènere d'arnes de la família Crambidae.

## Taxonomia

* Neoeromene felix (Meyrick, 1931)
* Neoeromene herstanella (Schaus, 1922)
* Neoeromene lutea Gaskin, 1989
* Neoeromene octavianella (Zeller, 1877)
* Neoeromene parvalis (Walker, 1866)
* Neoeromene parvipuncta Gaskin, 1986
* Neoeromene straminella (Zeller, 1877)

## Referències

* ↑ «GlobIZ search». Global Information System on Pyraloidea. [Consulta: 2 febrer 2019].
# Tura

«Tura o Turà» té aquests significats:
* tura (en català antic) o bou
* Mare de Déu del Tura, marededéu negra i trobada de Catalunya, patrona d'Olot
* Festes del Tura, festes patronals d'Olot
* Sant Martí de Turà, església de Ribesaltes, bastida al llogaret de Turà (actualment desaparegut)
* Toponímia:
** Tura (Egipte), ciutats de l'antic Egipte
** Tura (Meghalaya), capital del districte de West Garo Hills a Meghalaya, Índia
** Riu Turà, afluent esquerre del Tobol, a Rússia
** Turà (Evenkia), població al krai de Krasnoiarsk (Sibèria)
** Tura o Tara (Omsk)
* Biografies:
** Cosmè Tura (Ferrara, cap al 1430 – 1495), pintor italià renaixentista
** Jordi Solé i Tura (Mollet del Vallès, 1930 - Barcelona, 2009), advocat, polític i professor universitari català
** Montserrat Tura i Camafreita (Mollet del Vallès, 1954), política catalana, consellera de Justícia de la Generalitat de Catalunya
** Eshetu Tura (1950), atleta etíop especialista en fons i 3000 metres obstacles
# Xenofont d'Efes

Xenofont d'Efes, en llatí Xenophon, en grec antic Ξενοφῶν, fou un escriptor grec nadiu d'Efes. Fou l'autor d'una novel·la coneguda per Efesiaca o "els amors d'Àntia i Abrocomes"(Ἐφεσιακὰ, τὰ κατὰ Ἀνθίαν καὶ Ἀβροκόμην). Està escrita en estil simple i la historia conduïda sense confusió tot i el gran nombre de personatges introduïts i de tractar-se d'una història força improbable. L'esmenta únicament Suides i la seva època és incerta i se suposa que fou del temps dels Antonins. El manuscrit original de l'Efesiaca es conserva al Monestir de Monte Cassino i la seva primera publicació fou el 1726 a Londres.
Després de Suides, el primer que va parlar de l'Efesíaca de Xenofont va ser Angelo Poliziano al segle xv, però, tot i que va citar un passatge de l'obra, diversos erudits del segle xvii van posar en dubte l'existència de l'original, fins i tot després que se n'hagués publicat una traducció italiana el 1723 i s'hagués imprès també el text grec.

## Referències

* ↑ Suïda ξ 50
* ↑ The Drama of Hippothous in Xenophon of Ephesus' "Ephesiaca" Jean Alvares, The Classical Journal, Vol. 90, No. 4 (Apr. - May, 1995), pp. 393-404
* ↑ Ben Edwin Perry. The Ancient Romances: A Literary-historical Account of Their Origins, Volum 37. University of California Press, 1967.
* ↑ 5.Xenophon a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1303

### Bibliografia

* James N. O’Sullivan: Xenophontis Ephesii Untersuchungen zur antiken Literatur und Geschichte. 44 (= Xenofont d'Efes. La seva tècnica de composició i el naixement del gènere novel·lístic). de Gruyter, Berlín 1995, ISBN 3-11-014310-0.
* Bernhard Kytzler: Frauen der Antike. Von Aspasia bis Zenobia. Artemis, München und Zürich 1994, ISBN 3-7608-1084-5, S. 25.

## Enllaços externs

* Xenophontis Ephesii «De Anthia et Abrocome Ephesiacorum libri V» ( PDF; 274 kB)
# Inserció migratòria

Reacció química organometàl·lica on el lligand aniònic i el lligand neutre d'un complex metàl·lic, ambdós lligands en posició cis, es combinen entre si per generar un únic lligand aniònic. És una inserció 1,1 d'un lligand neutre.
Al produir-se la reacció queda lliure un orbital del metall (es genera una vacant de coordinació) que ràpidament queda ocupat per qualsevol lligand neutre a 2 electrons que tinguem en dissolució per tal de mantenir el seu estat d'oxidació invariable. El centre metàl·lic és un metall de transició generalment deficient en electrons.

## Propietats

* No tenim un canvi formal de l'estat d'oxidació (a excepció dels alquilidens)
* Els dos lligands implicats (aniònic i neutre) han de trobar-se en posició cis
* Cal tenir lligands neutres per poder ocupar la vacant de coordinació generada i així evitar reaccions secundàries com poden ser la β-eliminació
* Generalment aquesta reacció és més afavorida per centres metàl·lics deficients en electrons.

## Classificació de lligands

En aquesta reacció tenim 2 tipus de lligands implicats els aniònics i els neutres. Alguns dels més comuns són:
* Lligands neutres: CO (carbonil), NH₃ (amoniac), PR₃ (fosfines), CNR, alquens, alquins, carbens, etc. En el cas dels lligands CO aquests s'insereixen en enllaços metall-alquil o metall-aril, però molt difícilment en enllaços metall-H o altres enllaços metall-acil, metall-halur, etc.
* Lligands aniònics: H$^-$ (hidrur), alquils R$^-$ com el CH3$^-$ (metil), Ph$^-$ (aril), CN$^-$, RS$^-$, RO$^-$, η¹-al·lil, η¹-acetat, O$^{2-}$ (oxo), etc.

## Mecanisme

El primer pas és la migració del grup metil cap a un dels lligands neutres en posició cis, en aquest punt ens queda lliure una vacant de coordinació de dos electrons (complex de 16electrons) i que ràpidament torna a ser ocupada pels dos electrons del lligand neutre que tinguem en dissolució, ja sigui un grup CO o qualsevol altre dels citats abans per acabar donant el producte. El producte torna a complir la regla dels 18 electrons.
La segona etapa és la determinant de la velocitat de la reacció (k₂) i és en aquest punt on cal tenir especial cura que hi hagi lligands neutres presents en dissolució per tal d'evitar reaccions secundàries.
Una forma molt intuïtiva per entendre el mecanisme és fer un marcatge isotòpic. Per exemple, si el que fem és marcar el lligand entrant per exemple un grup carbonil amb el carboni marcat $^{13}$CO, el producte obtingut tindrà un sol lligand marcat i aquest es trobarà en posició cis respecte al nou lligand format (en aquest exemple seria el grup acetil).
És una reacció d'equilibri susceptible de tornar enrere si apliquem temperatura o a vegades també podem patir la β-eliminació si tenim protons en β.

## Enllaços externs

* Migratory Insertion Arxivat 2004-09-13 a Wayback Machine.
* The Organometallic HyperTextBook: Insertion Reactions

## Referències

* ↑ H.Crabtree, Robert. «Insertion and elimination». A: The organometallic chemistry of the transition metals. Primera edició. Wiley-Interscience, 1988, p. 142-159.
# Cal Fonoll (Cervera)

Cal Fonoll és una obra de Cervera (Segarra) protegida com a Bé Cultural d'Interès Local.

## Descripció

Situat al carrer Major, eix vertebrador del nucli antic del municipi. Casa entre mitgeres, estreta i desenvolupada amb un únic eix vertical d'obertures, de planta baixa i dos pisos. La planta baixa està definida per dues obertures; una d'accés a l'habitatge mitjançant la caixa d'escala i l'altra a un espai de magatzem o botiga. Ambdues obertures tenen un arc escarser i el seu parament és de pedra picada ben escairada, mentre que la resta de la façana està arrebossada i pintada. Un sol balcó s'obre a cada un dels pisos -el del primer pis és un xic més gran que el del segon-, a diferència del projecte primitiu que, a més, preveia una finestra addicional a cada pis i una separació dels dos pisos i l'altell mitjançant cornises. Finalment, una última obertura romboidal defineix el remat de la façana, corresponent-se a l'interior amb un altell o espai sota teulada.

## Referències

* ↑ «Cal Fonoll». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Habitatge al carrer de Santa Anna, 23 (Tortosa)

L'Habitatge al carrer de Santa Anna, 23 és una obra del municipi de Tortosa (Baix Ebre) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa entre mitgeres d'uns 5 metres de façana. Consta de planta, entresòl, tres pisos i golfes. La planta és només d'accés, amb una gran porta que agafa, en alçada, tot l'entresòl. Aquesta és de mig punt i té a cada banda finestres corresponents a estances auxiliar (l'entrada té una finestra que correspon a l'entresòl; estructura molt comuna en el segle xix però molt poc conservada). A la façana, dels pisos, s'inscriuen dos balcons per nivell. A les golfes hi ha una arcada de set finestrals petits d'arc de mig punt, i sobre un ràfec afegit a manera de cornisa feta amb senzilles motllures, sostingudes amb permòdols petits de color vermell. El parament és de carreus de pedra a la base, mentre els altres sectors són de maó i arrebossat tot adquirint un color groguenc. Per altra banda, el barandat interior de separació és de maons de cantell reforçats, tot i que també són, en puntuals casos, de simple llistons de fusta. L'escala d'accés als pisos resta encaixada en un espai rectangular.

## Història

Forma part del barri de St. Jaume, que junt amb el de Remolins, componien, a l'edat mitjana, el sector jueu de la ciutat. En tot aquest sector abunden molt més els habitatge unifamiliars que no pas els plurifamiliars com aquest.

## Referències

* 1 2 «Habitatge al carrer de Santa Anna, 23». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 desembre 2015].

## Vegeu també

* Habitatge al carrer de Santa Anna, 21 (Tortosa)
* Habitatge al carrer de Santa Anna, 25 (Tortosa)
# Michel Fernandes Bastos

Michel Fernandes Bastos (Pelotas, Rio Grande do Sul, 2 d'agost de 1983) és conegut futbolísticament simplement com a Michel Bastos, és un futbolista brasiler. Actualment és jugador del São Paulo FC.
A l'Olympique Lió hi arribà amb l'estiu del 2009 procedent del Lille OSC.
L'estiu del 2013, després de la seua cessió a Alemanya, va ser traspassat a l'Al-Ain.
Durant el mercat d'hivern del 2014 va ser cedit a la Roma per 1,1 milions d'euros, amb possibilitat de comprar al jugador al final de temporada per 3,5 milions. La seua presentació va ser polèmica per mostrar una bufanda on insultava als seguidors de la SS Lazio.

## Referències

* ↑ «El Lyon ficha a Bastos» (en castellà). Web de la UEFA. [Consulta: 31 gener 2011].
* ↑ «El brasileño Michel Bastos jugará en el Al-Ain emiratí» (en castellà). Terra.es, 02-08-2013. [Consulta: 4 setembre 2013].
* ↑ «Comunicato: Michel Fernandes Bastos» (en italià). AS Roma, 20-01-2014. [Consulta: 7 febrer 2014].
* ↑ «Roma sorry for Bastos 'Lazio scarf jibe'» (en anglès). ESPN, 22-01-2014. [Consulta: 7 febrer 2014].

## Enllaços externs

* Fitxa a ESPN
* Estadístiques a Soccerway
# Copa de la UDEAC

La Copa de la UDEAC fou una competició futbolística per a seleccions organitzada per la Unió de les Federacions de Futbol de l'Àfrica Central (UNIFFAC). Hi participaven seleccions d'Àfrica Central com República del Congo, Txad, Guinea Equatorial, Camerun, Gabon i la República Centreafricana.
Anys més tard una nova competició continuadora fou creada Copa de la CEMAC.

## Historial

Font:
| Any | Seu | Final | Final | Final | Tercer lloc | Tercer lloc | Tercer lloc |
| Any | Seu | Campió | Resultat | Finalista | Tercer | Resultat | Quart |
| 1984 | Congo | Camerun | 2-2 (5-4 p.) | Congo | R. Centreafricana | 2-2 (8-7 p.) | Gabon |
| 1985 | Gabon | Gabon | 3-0 | Congo | Camerun | 2-1 | Txad |
| 1986 | Guinea Equatorial | Camerun | 4-1 | Txad | Congo | n/a | Gabon |
| 1987 | Txad | Camerun | 1-0 | Txad | Gabon | 0-0 (4-3 p.) | Guinea Equatorial |
| 1988 | Camerun | Gabon | 1-0 | Camerun | Congo | 3-0 | R. Centreafricana |
| 1989 | R. Centreafricana | Camerun | 2-1 | R. Centreafricana | Congo | 2-0 | Txad |
| 1990 | Congo | Congo | 2-1 | Camerun | Txad | 2-1 | Gabon |

## Notes

* ↑ Gabon renuncià a jugar per partit pel tercer lloc.

## Referències

* ↑ «Coupe UDEAC and Coupe de la CEMAC». RSSSF.
# Unió Nacional Democràtica (Armènia)

La Unió Nacional Democràtica d'Armeni (en armeni Azgayin Zhogovrdavarakan Miutyun) és un partit polític armeni fundat i dirigit per Vazgen Manukyan, Primer Ministre d'Armènia el 1990-1991, i Davit Vardanian.

## Història

El partit va rebre el 7,7% dels vots en les eleccions parlamentàries armènies de 1995, amb la qual cosa li foren atorgats 5 escons en l'Assemblea Nacional Armènia. Va aconseguir un escó més després de les eleccions parlamentàries armènies de 1999.
Actualment el partit no compta amb representació a l'Assemblea Nacional, i va refusar participar en les eleccions parlamentàries armènies de 2018. Tanmateix, el partit va afirmar que la seva intenció era reagrupar-se, redefinir la seva ideologia i reforçar la seva posició després de les eleccions parlamentàries de 2018.

## Referències

* ↑ «Manifesto Project Database». manifesto-project.wzb.eu. [Consulta: 9 agost 2018].
* ↑ «Vazgen Manukyan's Party Snubs December 9 Parliamentary Race».
# Xindonga

Xindonga és un terme etnològic creat com a etiqueta comuna per quatre petits grups ètnics existents a l'extrem sud-est d'Angola: els cusso (mbukushu), dilico (o dirico), el sambio i maxico. Aquests pobles viuen actualment a la província de Cuando Cubango, juntament amb altres grups petits ovambo, nganguela i san. Els pobles "xindonga" viuen de practicar l'agricultura de subsistència, curant petits animals, i ocasionalment de la cacera o de la pesca.

## Referències

* ↑ José Redinha, Etnias e culturas de Angola, Luanda: Instituto de Investigação Científica de Angola, 1975

## Bibliografia

* Maria Fisch, The Mbukushu in Angola (1970-2002): A History of Migration, Flight and Royal Rainmaking, Cologne: Rüdiger Köppe Verlag, 2005 ISBN 3-89645-350-5